На основу члана 46. став 1. Закона о планирању и изградњи ( ,,Службени гласник РС“, број 72/2009, 81/2009-исп., 64/2010- одлука УС, 24/2011, 121/2012, 42/2013- одлука УС, 50/2013- одлукаУС, 98/2013- одлука УС, 132/2014, 145/2014, 83/2018, 31/2019, 37/2019- др.закон, 9/2020,52/2021 и 62/2023), члана 32 Закона о локалној самоуправи ( Службени гласник РС“, број 129/2007, 83/2014-др.закон, 101/2016-др.закон, 47/2018 и 111/2021-др. закон и члана 40 Статута Општине Гаџин Хан, (Службени лист града Ниша“, број 10/19,101/19,89/22),

Скупштина општине Гаџин Хан, на седници од \_\_\_\_\_\_\_\_\_\_\_\_. године, донела је

ПРЕДЛОГ ОДЛУКЕ

О ИЗРАДИ ПРОСТОРНОГ ПЛАНА

ОПШТИНЕ ГАЏИН ХАН 2026- 2035

Члан 1.

Приступа се изради Просторног плана општине Гаџин Хан 2026- 2035 ( у даљем тексту: Просторни план).

Члан 2.

Граница просторног плана обухвата територију општине Гаџин Хан, у укупној површини од 324,78 км2. Просторни план обухвата 34 катастарске општине и то : Виландрица, Велики Вртоп, Велики Крчимир, Гаре, Гаџин Хан, Горње Власе, Горњи Барбеш, Горње Драговље, Горњи Душник, Гркиња, Доњи Барбеш, Доње Драговље, Доњи Душник, Дуга Пољана, Дукат, Јагличје, Калетинац, Копривница, Краставче, Личје, Мали Вртоп, Мали Крчимир, Марина Кутина, Миљковац, Ново Село, Овсињинац, Равна Дубрава, Семче, Сопотница, Тасковићи, Ћелије, Чагровац и Шебет.

Обухват просторног плана дат је у Прилогу- Графички приказ обухвата Просторног плана, који је одштампан уз ову одлуку и чини њен саставни део.

Члан 3.

Услови и смернице планских докумената вишег реда и развојних стратегија за израду Просторног плана, садржани су у:

* Просторном плану Републике Србије 2010-2014-2021 ( ,, Службени гласник РС“, бр. 88/2010 ),
* Регионални просторни план за подручје Нишавског,Топличког и Пиротског управног округа (,,Сл. гласник РС“, бр. 1/2013),

Полазна основа за израду новог просторног плана је Просторни план општине Гаџин Хан (,, Службени гласник града Ниша“ бр. 34/12 ).

Члан 4.

Планирање, коришћење, уређење и заштита простора заснива се на принципима уређења и коришћења простора утврђени чланом 3.Закона о планирању и изградњи и другој законодавној регулативи.

Члан 5.

Циљ израде Просторног плана је стварање планског основа за организацију, коришћење, уређење и заштиту простора општине Гаџин Хан , у складу са принципима одрживости, који треба да доведе до организованог активирања просторних потенцијала општине и усмеравања даљег просторног развоја.

Члан 6.

Концептуални оквир планирања, коришћења, уређења и заштите планског подручја заснива се на принципима уређења и коришћења простора утврђеним члановима 19,20 и 20а Закона о планирању и изградњи, члановима 6, 7, 8, 9, 10 и 11 Правилника о садржини, начину и поступку израде докумената просторног и урбанистичког планирања као и другим важећим прописима Републике Србије.

Члан 7.

Носилац израде Просторног плана је Општинска управа Гаџиног Хана, а стручни послови на изради Просторног плана поверавају се привредном друштву, односно другом правном лицу које испуњава прописане услове за израду планских докумената.

Носилац израде Просторног плана дужан је да обезбеди прибављање мишљења, услова и сагласности надлежних органа и организација прописаних законом, као и да обезбеди сарадњу и усаглашавање ставова са свим релевантним субјектима планирања.

Члан 8.

Орган, посебна организација, односно ималац јавних овлашћења издаје услове и податке за израду планског документа без накнаде у складу са Законом о планирању и изградњи.

На захтев носиоца израде, надлежни органи, односно организације уступају постојеће копије топографског и катастарског плана, односно дигиталне записе, односно катастар подземних инсталација, односно ортофото снимке, без накнаде у року утврђеном Законом о планирању и изградњи.

Члан 9.

Рок за израду нацрта Просторног плана је 12 месеци од дана ступања на снагу ове одлуке.

Члан 10.

Средства за израду Просторног плана обезбеђује општина Гаџин Хан.

Постоји могућност финансирања израде Просторног плана и преко других извора финансирања у складу са законом.

Члан 11.

Након доношења Одлуке о изради Просторног плана, носилац израде организује рани јавни увид у трајању од 15 дана. Рани јавни увид оглашава се у средствима јавног информисања.

Нацрт Просторног плана биће изложен на јавни увид у трајању од 30 дана у просторијама општинске управе општине Гаџин Хан, а време и место одржавања јавног увида оглашава се у средствима јавног информисања. О излагању нацрта Просторног плана на јавни увид стара се Носилац израде.

Рани јавни увид и јавни увид сумира Комисија за планове општине Гаџин Хан.

По обављеном јавном увиду, Комисија за планове сачињава извештај који садржи податке о извршеном јавном увиду, са свим примедбама и закључцима по свакој примедби, и исти доставља обрађивачу.

Члан 12.

Саставни део ове одлуке је Одлука о изради Стратешке процене утицаја Просторног плана општине Гаџин Хан 2026 - 2035. на животну средину , која се заједно са овом Одлуком објављује у ,, Службеном листу града Ниша“.

Члан 13.

За потребе израде Просторног плана, носиоцу израде плана биће достављена Студија заштите непокретних културних добара од стране органа надлежног за њену израду, пре упућивања Нацрта просторног плана на стручну контролу. Ако организација надлежна за послове заштите непокретних културних добара не изради студију пре упућивања Нацрта просторног плана на стручну контролу, сматраће се да израда студије није потребна, а поступак израде Просторног плана наставиће се у складу са одредбама Закона о планирању и изградњи.

Члан 14.

Ступањем на снагу ове одлуке престаје да важи Одлука о изради измена и допуна Просторног плана општине Гаџин Хан (,, Службени лист града Ниша 63/ 17) и Одлука о измени и допуни одлуке о изради измена и допуна Просторног плана општине Гаџин Хан 2025 (,,Службени лист града Ниша 121/23).

Члан 15.

Број примерака Просторног плана биће утврђен уговором између носиоца израде и уговарача.

Члан 16.

Ова одлука се објављује у Централном регистру планских докумената и на званичној интернет страници општине Гаџин Хан.

Члан 17.

Ова одлука ступа на снагу осмог дана од дана објављивања у „ Службеном листу града Ниша“

Број:

У Гаџином Хану, .2024.године

СКУПШТИНА ОПШТИНЕ ГАЏИН ХАН

Доставити:

-Комисији за планове општине Гаџин Хан -Служби за буџет, финансије и пореску администрацију Председник

- архиви Милисав Филиповић,с.р.